Pero Defformero

**Pero Defformero** je bend iz Novog Sada, poznat po svom jedinstvenom stilu kombinovanja turbo-folka i progresivnog metala.

## Istorija benda

### Formiranje i raspad (1993-1997)
Saša Friš, gitarista iz Novog Sada, prvu ideju o kombinovanju hard roka i hevi metala sa turbo-folkom dobio je početkom '90-ih godina XX veka, kada je napisao pesmu pod nazivom *Veče na plaži* (kasnije snimljenu kao *Ostavljen sam ja*). Frišu se kao podrška pridružio Dragan „Sneki“ Jovanić, koji je u svom studiju odradio snimanje i produkciju, i Željko Jojkić-Sin, kao vokal. Ubrzo zatim, Friš je napisao još jednu pesmu pod nazivom *Srca tvoga plam* kasnije snimljenu kao *Došli smo do kraja puta*. Da bi nastavili rad, Frišu je bio potreban bend, tako da su uskočili Tibor Lakatoš (bas gitara) i Srđan Milovanović (bubnjevi). Bend je dobio ime po liku iz stripa *[[Alan Ford]]*.

Sa povećavanjem količine materijala, pojavila se i ideja za snimanjem albuma i bend je ušao u *Pro Sound* studio u Novom Sadu u leto 1994. da snimi svoj debi. *Pero Defformero* je objavljen u jesen 1995. za izdavačku kuću *Music YUser*. Album se sastojao od devet numera i promotivni spot je snimljen za pesmu *Srca tvoga plam*. Nakon što je album izdat, Jojkić i Lakatoš napuštaju bend, a na njihovo mesto dolaze Goran Biševac-Biške (vokal) i Miroslav Mijatović-Mire (bas). Bend je 1997 snimio svoj drugi album *Pero Defformero II* (takođe poznat kao *Nazovi drugi album* ili *Napalm, nitro, turbo, Disko*) koji nikada nije zvanično objavljen. Otprilike u to vreme, "Pero Defformero" odlazi na produženi "godišnji odmor" i ustupa mesto projektu pod nazivom "NEW NOW"...

### Ponovno okupljanje (2003-2009)
Godine 2003. fanovi prepoznaju neke od članova benda i uspevaju da ih ubede da se ponovo ujedine i počnu da sviraju, tako da je posle sedam godina bend postao ponovo aktivan. Nakon nekoliko koncerata i pravljenja male pauze u radu, bend je ušao u studio *Mr. Big* 2006. Demo snimak sastoji se od četiri pesme u produkciji Dragana Jovanića i bio je predstavljen na njihovoj zvaničnoj MySpace stranici. Neke od pesama su se pojavile na debi albumu, ali su ponovo snimljene i preimenovane. Poslednja promena u postavi je basista Mijatović, koji je bend napustio zbog prelaska u legendarni novosadski bend "Ritam Nereda", a zamenio ga je Nenad Kovačević-Cika. Zajedno su učestvovali u snimanju albuma različitih izvođača u čast Đorđa Balaševića pod nazivom *[[Neki noviji klinci i ...]]* sa obradom pesme *Jaroslava*.

U januaru 2008, bend je ušao *Piknik* studio za snimanje svog dugo očekivanog drugog albuma, koji se sastoji od novijeg materijala i remiksa starih pesmama sa albuma *Pero Defformero* i nikad objavljenog *Pero Defformero II*. Godinu dana kasnije, u januaru 2009, pojavio se *Undergrand* za *Multimedia Records*, a promotivni spot je snimljen za numeru *Došli smo do kraja puta*.

## Sadašnji članovi
* **Glas:** Goran Biševac; od 1995. god. do danas
* **Gitara:** Saša Friš; od 1993. god. do danas
* **Bubnjevi:** Slobodan Stanojević - Sloba; od 2003. god. do danas
* **Bas gitara:** Nenad Kovačević - Cika; od 2006. god. do danas

## Bivši članovi
* **Glas:** Željko Jojkić – Sin; 1993–1995 god.
* **Bubnjevi:** Srđan Milovanović ; 1993–1997 god.
* **Bas gitara:** Miroslav Mijatović; 1995–2006 god.
* **Bas gitara:** Tibor Lakatoš; 1993–1995 god.

## Diskografija
### Studijski albumi
* *Pero Defformero* (1995)
* *Undergrand* (2009)
* *Jer To Liči Na Taj Način?* (2014)

### Singlovi
* *[[Neki noviji klinci i...|Jaroslava]]* (2007)

## Reference

* *NS rockopedija, novosadska rock scena 1963-2003*, Bogomir Mijatović, Publisher: SWITCH, 2005.